ดาวโจนส์ปิดบวกแรง
ดาวโจนส์ปิดเหนือ 14,000 จุดเป็นครั้งแรกนับตั้งแต่ปี 2007 ขณะที่ราคาน้ำมันปิดบวกพอประมาณ
2 ก.พ. 2556

ดาวโจนส์ปิดเหนือ 14,000 จุดเป็นครั้งแรกนับตั้งแต่ปี 2007 ขณะที่ราคาน้ำมันปิดบวกพอประมาณ  
วอลล์สตรีทพุ่งแรงวานนี้(1ก.พ.) ด้วยดาวโจนส์ปิดเหนือ 14,000 จุดเป็นครั้งแรกนับตั้งแต่ปี 2007 จากข้อมูลบวกด้านตลาดงานในสหรัฐฯ       ดัชนีหุ้นดาวโจนส์ เพิ่มขึ้น 149.21 จุด (1.08 เปอร์เซ็นต์) ปิดที่ 14,009.79 จุด แนสแดค เพิ่มขึ้น 36.97 จุด (1.18 เปอร์เซ็นต์) ปิดที่ 3,179.10 จุด เอสแอนด์พี เพิ่มขึ้น 15.06 จุด (1.01 เปอร์เซ็นต์) ปิดที่ 1,513.17 จุด ขณะที่ข้อมูลบวกด้านตลาดงานประกอบกับข้อมูลทางเศรษฐกิจของจีน ส่งผลให้ราคาน้ำมันปิดบวกพอประมาณ  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม เพิ่มขึ้น 28 เซนต์ ปิดที่ 97.77 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.21 ดอลลาร์ ปิดที่ 116.76 ดอลลาร์ต่อบาร์เรล สูงสุดนับตั้งแต่เดือนพฤษภาคม 2012